**Timefordeling sæson 2019/2020 - hverdage**

Så er tiden kommet til at vi starter processen op omkring timefordeling på hverdage for sæsonen 2019/2020.

Det er forsat KKIC`s holdning, at fordeling af haltimer skal ske i tæt dialog og samarbejde med de alle respektive brugere.

**Køreplan for fordeling af haltimer 2019/2020.**

Foreninger/brugere skal skriftligt indsende deres ønsker til haltimer delt op på hverdage.

Ansøgningen skal indeholde følgende:

* Hvilken forening/afdeling der søger
* Kontaktperson
* Hvilke haltimer der søges om – på hvilke dage, i hvilke lokaler og i hvilke tidsrum
* Oplysning om forventet sæsonstart og sæsonafslutning for de søgte haltimer skal oplyses

**Ansøgningsfristen er sat til mandag den 11. marts 2019.**

KKIC udarbejder på baggrund af alle indkomne ansøgninger forslag til fordeling af haltimer på hverdage – der vil, så vidt det er muligt, blive taget hensyn til tidligere fordelinger og faste traditioner.

Hvis der i denne proces opstår behov for drøftelse/forhandling, vil KKIC inddrage brugerne – enten enkeltvis, i grupper eller samlet således, at vi sikrer flest mulige får deres ønsker opfyldt.

**Hvem kan søge:**

Ansøgere skal være en godkendt folkeoplysende forening/kreds i Odense Kommune.

KKIC følger Odense Kommunes hovedregler omkring fordeling af lokaler – disse er:

* Aktiviteter for børn og unge
* Folkeoplysende voksenundervisning
* Aktiviteter for voksne

For at sikre den bedst mulig udnyttelse af alle faciliteter vil KKIC gerne opfordre ansøgerne til grundigt, at vurdere foreningens aktiviteter i forhold til de fleksible rammer vi råder over. Det er også vigtigt for KKIC, at faciliteterne udnyttes optimalt med så højt aktivitetsniveau som overhovedet muligt i de enkelte timer. Helt særligt bedes alle have fokus på, at timerne på hverdage fra 15.30 til 16.00 og igen fra 21.00 til 22.00 udnyttes så meget som overhovedet muligt.

Ansøgningen sendes til Korup Kultur- & Idrætscenter, Præstevej 12, 5210 Odense NV, email: info@kkic.dk

Eventuelle spørgsmål rettes til centerleder Jørgen Mikkelsen på 2032 2694 eller email centerleder@kkic.dk

**Weekends 2019/2020:**

Med hensyn til planlægning og fordeling af weekendtider og arrangementer, så vil KKIC snarest særskilt fremsende mail herom. En egentligt fordeling af alle weekends i sæsonen 2019/2020 vil dog først ske lidt senere.